SL Uradni list Evropske unije L 202/31

UREDBA SVETA (EU) št. 779/2011

z dne 12. julija 2011

o dodelitvi ribolovnih možnosti v skladu s Protokolom med Evropsko unijo in Kraljevino Maroko, ki določa finančni prispevek in ribolovne možnosti, predvidene s Sporazumom med Evropsko skupnostjo in Kraljevino Maroko o partnerstvu v ribiškem sektorju

SVET EVROPSKE UNIJE JE –

ob upoštevanju Pogodbe o delovanju Evropske unije, zlasti člena 43(3) Pogodbe,

ob upoštevanju predloga Evropske komisije,

ob upoštevanju naslednjega:

(1) Svet je dne 22. maja 2006 sprejel Uredbo (ES) št. 764/2006 (1) o sklenitvi Sporazuma med Evropsko skupnostjo in Kraljevino Maroko o partnerstvu v ribiškem sektorju (v nadaljevanju besedila: „Sporazum o partnerstvu“).

(2) Protokol o ribolovnih možnostih in finančnem prispevku, predvidenih s sporazumom o partnerstvu, je prenehal veljati 27. februarja 2011 in nov Protokol med Evropsko unijo in Kraljevino Maroko, ki določa finančni prispevek in ribolovne možnosti, predvidene s Sporazumom o partnerstvu (2) (v nadaljevanju besedila: „Protokol“), je bil parafiran 25. februarja 2011. Protokol določa ribolovne možnosti za plovila EU v vodah, v katerih Maroko izvaja svojo suverenost oziroma sodno pristojnost.

(3) Svet je dne 12. julija 2011 sprejel Sklep 2011/491/EU (3) o podpisu in začasnem uporabljanju Protokola.

(4) Treba je določiti način razdelitve ribolovnih možnosti med države članice v obdobju uporabe Protokola.

(5) V skladu s členom 10(1) Uredbe Sveta (ES) št. 1006/2008 z dne 29. septembra 2008 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti (4), Komisija obvesti zadevne države članice, če se zdi, da ribolovne možnosti, dodeljene Uniji na podlagi Protokola, niso v celoti izkoriščene. Če v roku, ki ga določi Svet, ni odgovora, to pomeni potrditev, da plovila zadevne države članice v danem obdobju ne izkoriščajo v celoti svojih ribolovnih možnosti. Treba je določiti navedeni rok.

(6) Glede na to, da je predhodni Protokol prenehal veljati 27. februarja 2011 in da se novi Protokol začasno uporablja od 28. februarja 2011, je primerno, da se ta uredba uporablja z 28. februarjem 2011 –

SPREJEL NASLEDNJO UREDBO:

Člen 1

1. Ribolovne možnosti, določene v Protokolu med Evropsko unijo in Kraljevino Maroko, ki določa finančni prispevek in ribolovne možnosti, predvidene s Sporazumom med Evropsko skupnostjo in Kraljevino Maroko o partnerstvu v ribiškem sektorju (v nadaljnjem besedilu: „Protokol“), se med države članice razdelijo tako:

Ribolovna kategorija Vrsta plovila Država članica Dovoljenja ali kvota mali ribolov na severu, pelagični plovila s potegalkami Španija 20 mali ribolov na severu plovila s pridnenimi parangali, < 40 BT Španija 20 Portugalska 7 plovila s pridnenimi parangali, > 40 BT < 150 BT Portugalska 3 mali ribolov na jugu Španija 20 pridneni ribolov plovila za ribolov s pridnenimi parangali: Španija 7 Portugalska 4 plovila za ribolov z vlečnimi mrežami: Španija 10 Italija 1 ribolov tuna plovila za ribolov z ribiškimi palicami Španija 23 Francija 4 industrijski pelagični ribolov Nemčija 4 850 t Litva 15 520 t Latvija 8 730 t Nizozemska 19 400 t Irska 2 500 t Poljska 2 500 t Združeno kraljestvo 2 500 t Španija 400 t Portugalska 1 333 t Francija 2 267 t

2. Uredba (ES) št. 1006/2008 se uporablja brez vpliva na Sporazum med Evropsko skupnostjo in Kraljevino Maroko o partnerstvu v ribiškem sektorju.

3. Če se z zahtevki za dovoljenja za ribolov držav članic iz odstavka 1 ne izčrpajo vse ribolovne možnosti, določene v Protokolu, Komisija v skladu s členom 10 Uredbe (ES) št. 1006/2008 upošteva zahtevke za dovoljenja za ribolov katere koli druge države članice.

Rok iz člena 10(1) navedene uredbe je deset delovnih dni.

Člen 2

Ta uredba začne veljati dan po objavi v Uradnem listu Evropske unije.

Uporablja se od 28. februarja 2011.

Ta uredba je v celoti zavezujoča in se neposredno uporablja v vseh državah članicah. V Bruslju, 12. julija 2011 Za Svet Predsednik J. VINCENT-ROSTOWSKI

(1) UL L 141, 29.5.2006, str. 1.

(2) Glej stran 3 tega Uradnega lista.

(3) Glej stran 1 tega Uradnega lista.

(4) UL L 286, 29.10.2008, str. 33.